Menneskets hjerte vejer ca. 350 gram (1/200 del af kropsvægten) og måler omtrent 12x9x6 cm. Det er placeret i brystkassen over diaphragma med basis vendende opad/bagud/højre, mens spidsen vender fremad, nedad mod venstre i venstre IC5. Til siderne findes lungepleura, fortil er thymus, kar og thoraxskelettet, mens bagtil er aorta thoracica og oeosophagus. I stående stilling ligger hjertet mellem IC3 ved højre sternalran og -IC5 som ligger i medioclaviculærlinien.  Historie, kultur og filosofi Mennesket har tillagt hjertet en særlig betydning siden civilisationens begyndelse. Ole Høystad gennemgår i bogen A History of the Heart de historiske forståelser af hjertet fra oldtiden og frem til i dag. Anders Dræby skildrer i Livskunsten de forskellige filosofiske og religiøse tilgange til hjertet og viser, hvordan hjertet her gives en betydning, der rækker ud over forståelsen af hjertet som organ: Hjertet bliver således et billede på ånd, moral eller kærlighed.